Document ID: 31993R0697

Uredba Komisije (EGS) št. 697/93
z dne 17. marca 1993
o spremembi Uredbe (EGS) št. 3759/92 o skupni ureditvi trga za ribiške proizvode in proizvode iz ribogojstva ter o spremembi Uredbe (EGS) št. 2658/87 o tarifni in statistični nomenklaturi ter skupni carinski tarifi
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
ker je Uredba (EGS) št. 3759/92 [4] opredelila večino vrst rib po njihovih taksonomskih imenih;
ker so nekatere vrste rib, ki so splošno znane kot postrvi, mednarodno poimenovali z novimi taksonomskimi imeni, ko so bile te vrste prestavljene iz roda Salmo v rod Oncorhynchus; ker ta sprememba taksonomskih imen ne vodi v spremembo tarifne razvrstitve teh vrst niti v spremembo strukture skupne carinske tarife; ker zadostuje, da se napoti na nova taksonomska imena z opombo; ker bi zaradi tega morala biti Priloga VII k navedeni uredbi spremenjena;
ker je tarifna nomenklatura, ki izhaja iz uporabe Uredbe (EGS) št. 3759/92, vključena v skupno carinsko tarifo; ker bi zato morala biti izdelana dopolnitev h kombinirani nomenklaturi v Prilogi I k Uredbi (EGS) št. 2658/87 [5],
SPREJEL NASLEDNJO UREDBO:
Člen 1
Priloga VII k Uredbi (EGS) št. 3759/92 se nadomesti s Prilogo te uredbe.
Člen 2
Priloga I k Uredbi (EGS) št. 2658/87 se glede oznak KN, ki so v njej navedene, nadomesti s Prilogo te uredbe.
Člen 3
Ta Uredba začne veljati šest tednov po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. marca 1993

Labels: 3
6